**POZIV NA DOSTAVU PONUDA**

Naziv nabave:  ***NABAVA CNC STROJA ZA REZANJE VODENIM MLAZOM (CNC WATERJET)***

Nabava se provodi temeljem **Priloga 4. POSTUPCI NABAVE ZA OSOBE KOJE NISU OBVEZNICI ZAKONA O JAVNOJ NABAVI - POSTUPAK NABAVE S OBVEZNOM OBJAVOM**

Evidencijski broj nabave: **INO – 02**

Naručitelj: **TEHNOPLAST PROFILI d.o.o., Obrezina 80, 10410 Šćitarjevo, Velika Gorica**

Šćitarjevo (Velika Gorica), 10.06.2021.

**1. OPĆI PODACI**

Naručitelj provodi projekt „PANELNI KONSTRUKCIJSKI SUSTAV PASIVNE GRADNJE**“,** KK.03.2.2.06.0099 u okviru Javnog poziva „INOVACIJE U S3 PODRUČIJIMA " s ciljem jačanja inovativnosti i međunarodne konkurentnosti TEHNOPLAST PROFILI d.o.o. ulaganjem u inovacije procesa i organizacije sa svrhom proizvodnje i komercijalizacije inovativnih proizvoda – PANELNI KONSTRUKCIJSKI SUSTAV PASIVNE GRADNJE u S3 PTPP Ekološki prihvatljive tehnologije, oprema i novi materijali.

Nabava se provodi temeljem Priloga 4. POSTUPCI NABAVE ZA OSOBE KOJE NISU OBVEZNICI ZAKONA O JAVNOJ NABAVI.

Vrsta postupka nabave: **POSTUPAK NABAVE S OBVEZNOM OBJAVOM**

* 1. **PODACI O NARUČITELJU**

Naziv i sjedište naručitelja: **TEHNOPLAST PROFILI d.o.o., Obrezina 80,**

**10410 Šćitarjevo, Velika Gorica**

OIB: 04035705701

 Tel. +385 1 6258 711; mob. +385 91 4040501; e-mail: tomislav.prlic@tehnoplast.hr

 Internetska adresa: [www.](http://www.)tehnoplast.hr

**1.2. PODACI O OSOBI ZADUŽENOJ ZA KOMUNIKACIJU S PONUDITELJIMA**

Ime i prezime: Zoran Prlić

Tel. +385 01 6258 711; mob. +385 914040502; E-mail: zoran.prlic@tehnoplast.hr ili filip.prlic@tehnoplast.hr .

Internetska adresa: [www.tehnoplast.hr](http://www.tehnoplast.hr)

Komunikacija i svaka druga razmjena informacija između naručitelja i gospodarskih subjekata obavljat će se u pisanom obliku. Pisani zahtjev zainteresiranih gospodarskih subjekata za pojašnjenjem dostavlja se putem e-maila: zoran.prlic@tehnoplast.hr ili filip.prlic@tehnoplast.hr .

Do isteka roka za dostavu ponuda potencijalni dobavljači mogu tražiti dodatne informacije i objašnjenja vezana uz predmet ili dokumentaciju nabave. Dodatne informacije i objašnjenja će se objavljivati na web stranici [www.strukturnifondovi.eu](http://www.strukturnifondovi.eu), na kojima je objavljena i dokumentacija za nadmetanje, bez navođenja podataka o podnositelju zahtjeva.

Naručitelj se obvezuje odgovoriti na zahtjeve za pojašnjenjem i dodatnim informacijama na vrijeme i to samo na pravodobne zahtjeve dostavljene navedenim načinima komunikacije.

Zahtjev se smatra pravodobnim ako je zaprimljen najkasnije četiri dana prije dana u kojem ističe rok za dostavu ponuda.

Posljednja pojašnjenja i dodatne informacije vezana uz dokumentaciju za nadmetanje Naručitelj će objaviti najkasnije tri dana prije dana isteka roka za dostavu ponuda.

Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istom mjestu na kojem je objavljen osnovni Poziv na dostavu ponuda i pojašnjenja dokumentacije. Naručitelj može produljiti rok za dostavu ponuda, a produljenje će biti razmjerno važnosti pojašnjenja i/ili izmjeni dokumentacije.

Naručitelj će voditi postupak nabave i pripremiti Dokumentaciju na hrvatskom jeziku.

1. EVIDENCIJSKI BROJ NABAVE: **INO - 2**
2. Poštivanje načela izbjegavanja sukoba interesa

Ne postoje gospodarski subjekti s kojima je naručitelj u sukobu interesa u smislu članka 13. Zakona o javnoj nabavi ( „Narodne novine“ broj 90/11, 83/13, 143/13 i 13/14).

1. Vrsta postupka nabave: Nabava se provodi temeljem Priloga 4. Postupci nabave za NOJN – **POSTUPAK NABAVE S OBVEZNOM OBJAVOM.**
2. Danom početka postupka nabave u ovoj Dokumentaciji za nadmetanje smatra se dan objavljivanja Obavijesti o nabavi na web stranici [www.strukturnifondovi.eu](http://www.strukturnifondovi.eu) .
3. **PODACI O PREDMETU NABAVE**
4. OSNOVNE INFORMACIJE O PREDMETU NABAVE;

**Predmet nabave je** : ***NABAVA, INSTALACIJA I TESTIRANJE CNC STROJA ZA REZANJE VODENIM MLAZOM (CNC WATERJET)***

**Procijenjena vrijednost nabave iznosi** **1.400.000,00 kn**.

**Predmet nabave nije podijeljen u grupe i Ponuditelj može podnijeti ponudu samo za cjelokupni Predmet nabave.**

Detaljan opis predmeta nabave i specifikacije su prikazane u Prilogu III. Tehničke specifikacije.

2.2. KOLIČINA PREDMETA NABAVE

Količina predmeta nabave je definirana u Prilogu II. Ponudbeni troškovnik. Stavke troškovnika ne smiju se mijenjati. Troškovnik mora biti popunjen na izvornom predlošku, bez mijenjanja i ispravljanja izvornog teksta i količina. Troškovnik mora biti potpisan i ovjeren od strane ponuditelja.

Popunjeni troškovnik ove Dokumentacije za nadmetanje biti će prilog budućeg Ugovora o nabavi, između Naručitelja i odabranog Ponuditelja.

2.3. TEHNIČKE SPECIFIKACIJE

Tehničke specifikacije predmeta nabave definirane su u Prilogu III. Tehničke specifikacije. Ponuditelj nudi predmet nabave putem tablice Tehničkih specifikacija koja će činiti dio ponude i kasnijeg Ugovora. Ponuditelj je dužan ponuditi svaku stavku kako je tražena u stupcu „Minimalne tehničko-tehnološke karakteristike koje Naručitelj zahtijeva“.

Ponuđeni predmet nabave je pravilan i prihvatljiv samo ako ispunjava sve zahtijevane uvjete i svojstva. Ponuditelj obavezno popunjava stupac „Tehničko-tehnološke karakteristike koje Ponuditelj nudi“ definirajući detaljno tehničke specifikacije ponuđenog stroja.

Ponude ponuditelja koji ne popune tehničke specifikacije sa točnim karakteristikama ponuđene robe mogu biti odbačene.

2.4. ROK I MJESTO ISPORUKE

Dobavljač se obvezuje isporučiti stroj **u roku 150 dana** od potpisa Ugovora o nabavi na adresu TEHNOPLAST PROFILI d.o.o., Obrezina 80, 10410 Šćitarjevo (Grad Velika Gorica).

Vremenom isporuke smatra se dan kada je uredno izvršena isporuka, instalacija i testiranje stroja, te proveden program usavršavanja, te potpisan Zapisnik o prihvatu stroja.

**3. TROŠKOVNIK**

Ponuditelj je obvezan kao sastavni dio ponudbene dokumentacije dostaviti Ponudbeni troškovnik (Prilog II – Ponudbeni troškovnik).

**4.** **OBVEZNI RAZLOZI ISKLJUČENJA PONUDITELJA**

**4.1. Potencijalni pružatelj/dobavljač bit će isključen iz sudjelovanja u postupku nabave u bilo kojoj fazi ako je :**

* osuđen za kazneno djelo ili je osuđen zbog svog profesionalnog ponašanja, na temelju zakonskih odredbi u zemlji u kojoj ima poslovni nastan,
* kriv za lažno predstavljanje i pružanje neistinitih informacija koje je Naručitelj naveo kao uvjet za sudjelovanje u postupku javne nabave,
* ako se nad njim otvori stečajni postupak ili započne postupak likvidacije, ili ako njegovim poslovima upravlja sud, ako je sklopio sporazum s vjerovnicima, ako je obustavio poslovne aktivnosti, ako je predmetom sudskih postupaka zbog navedenih aktivnosti ili je u situaciji koja proizlazi iz sličnog postupka predviđenog nacionalnim zakonodavstvom ili propisima zemlje u kojoj ima poslovni nastan,
* u posljednje tri godine od dana početka postupka javne nabave osuđen za neprofesionalno postupanje, što Naručitelj može dokazati nekim sredstvom.

Za potrebe utvrđivanja okolnosti iz prethodnog stavka gospodarski subjekt dužan je u ponudi dostaviti

**Prilog IV - Izjava ponuditelja**, koju daje osoba po zakonu ovlaštena za zastupanje gospodarskog subjekta.

**4.2. Ako gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje u zemlji u kojoj ima poslovni nastan, osim ako mu je sukladno posebnim propisima odobrena odgoda plaćanja navedenih obveza.**

Za potrebe utvrđivanja okolnosti iz prethodnog stavka gospodarski subjekt dužan je u ponudi dostaviti **Prilog IV - Izjava ponuditelja,** koju daje osoba po zakonu ovlaštena za zastupanje gospodarskog subjekta, kojom potvrđuje da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje u zemlji u kojoj ima poslovni nastan.

**4.3.** **Ako dostavi lažne podatke pri dostavi dokumenata na temelju kojih se utvrđuje postoje li razlozi za isključenje te dokumenata kojima se dokazuje sposobnost gospodarskih subjekata.**

U slučaju postojanja sumnje u istinitost podataka navedenih u dokumentima koje ponuditelj dostavi,

Naručitelj može radi provjere istinitosti podataka od ponuditelja zatražiti da u primjerenom roku

dostavi Izjavu o nekažnjavanju i Potvrdu o stanju duga izdanu od nadležnih tijela, ne stariju od 30 dana

od dana podnošenja ponudbene dokumentacije.

U navedenom slučaju Ponuditelj ima mogućnost dostave važećeg jednakovrijednog dokumenta

nadležnog tijela države sjedišta gospodarskog subjekta ili izjave pod prisegom ili odgovarajuće izjavu

osobe koja je po zakonu ovlaštena za zastupanje gospodarskog subjekta ispred nadležne sudske ili

upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog

subjekta ili izjavu s ovjerenim potpisom kod bilježnika.

**5. ODREDBE O SPOSOBNOSTI PONUDITELJA**

U svrhu utvrđivanja sposobnosti ponuditelja za izvršenja ugovora ponuditelji su dužni u svojoj ponudi priložiti dokaze kojima dokazuju svoju pravnu i poslovnu sposobnost te ekonomsku i financijsku sposobnost.

**5.1. Pravna i poslovna sposobnost**

Svaki ponuditelj mora biti pravno i poslovno sposoban što podrazumijeva da je Ponuditelj upisan u sudski, obrtni, strukovni ili drugi odgovarajući registar države sjedišta ponuditelja.

Kao dokaz ispunjenja ovog uvjeta, ponuditelj dostavlja izjavu osobe ovlaštene za zastupanje gospodarskog subjekta, **Prilog IV - Izjava ponuditelja.**

**5.2. Ekonomska i financijska sposobnost**

**5.2.1. Solventnost Ponuditelja**

Kao dokaz solventnosti svaki ponuditelj mora dokazati da mu račun u posljednjih 6 mjeseci nije bio blokiran. Zadovoljenje uvjeta ekonomske i financijske sposobnosti dokazuje se **Prilogom IV – Izjava ponuditelja.**

Procjena je naručitelja da blokada računa može ugroziti ponuditeljevu sposobnost pravodobnog

ispunjenja svih obveza koje nastaju kao rezultat poslovnih procesa, a pretpostavka su pravovremenog

ispunjenja ugovornih obveza.

U slučaju postojanja sumnje u istinitost podataka navedenih u dokumentima koje ponuditelj dostavi, Naručitelj može zahtijevati od ponuditelja da prije sklapanja ugovora dostavi jedan ili više dokumenata (potvrda, izvoda, i sl.) koji potvrđuju da se ponuditelj zadovoljava Odredbe o sposobnosti Ponuditelja.

U navedenom slučaju Ponuditelj ima mogućnost dostave važećeg jednakovrijednog dokumenta nadležnog tijela države sjedišta gospodarskog subjekta ili izjave pod prisegom ili odgovarajuće izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika.

Ukoliko Ponuditelj u traženom roku ne dostavi tražene dokumente kojima dokazuje da ispunjava uvjete koje je odredio Naručitelj vezano uz točke 4. Obvezni razlozi isključenja ponuditelja i 5. Odredbe o sposobnosti ponuditelja, Naručitelj će takvog Ponuditelja odnosno njegovu ponudu odbiti.

Ukoliko to bude slučaj, Naručitelj zadržava pravo da odabere ponuditelja sa sljedećom najpovoljnijom ponudom ili da poništi postupak nabave.

**6. PODACI O PONUDI**

**6.1. Sadržaj ponude**

Ponuda mora udovoljavati zahtjevima dokumentacije i sadržavati:

1. Prilog I - PONUDBENI LIST
2. Prilog II - PONUDBENI TROŠKOVNIK
3. Prilog III - TEHNIČKE SPECIFIKACIJE
4. Prilog IV - IZJAVA PONUDITELJA
5. Jamstvo za ozbiljnost ponude,

Nije dopušteno nuđenje inačica i alternativnih ponuda.

**6.2. Način izrade ponude**

Ponuda se izrađuje u jednom izvornom primjerku.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude **pisanom izjavom** odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju, neotvorena ponuda se vraća ponuditelju.

**6.3. Način dostave ponude**

Ponuda se može dostaviti u zatvorenoj omotnici neposredno Naručitelju ili preporučenom poštanskom pošiljkom na adresu Naručitelja ili elektroničkom dostavom na e-mail: zoran.prlic@tehnoplast.hr ili filip.prlic@tehnoplast.hr .

Ponuditelj samostalno određuje koji će od navedenih načina dostave ponude koristiti i sam snosi rizik eventualnog gubitka odnosno nepravovremene dostave ponude.

Ponude pristigle van roka za dostavu ponuda vratit će se promptno pošiljatelju, neotvorene.

Ukoliko Ponuditelj dostavlja Ponudu neposredno Naručitelju ili preporučenom poštanskom pošiljkom na adresu Naručitelja na omotnici ponude mora biti naznačeno:

- naziv i adresa Naručitelja: TEHNOPLAST PROFILI d.o.o., Obrezina 80, 10410 Šćitarjevo,

- naziv i adresa ponuditelja:

- broj nabave: INO - 02

- naznaka „NATJEČAJ – NE OTVARAJ“

Ukoliko Ponuditelj dostavlja ponudu neposredno Naručitelju, Naručitelj će za neposredno dostavljene ponude izdati potvrdu o primitku koja sadrži podatke o naručitelju, ponuditelju, predmetu nabave te o datumu i vremenu zaprimanja ponude.

Ukoliko Ponuditelj dostavlja ponudu elektroničkim putem navedeno izvršava slanjem skenirane dokumentacije (Prilozi I-IV) potpisane i ovjerene na za to predviđenim mjestima od strane osobe ovlaštene za zastupanje gospodarskog subjekta na naznačeni e-mail: zoran.prlic@tehnoplast.hr ili filip.prlic@tehnoplast.hr .

U slučaju elektroničke dostave Ponuditelj je dužan dostaviti original Jamstva za ozbiljnost ponude u zatvorenoj omotnici neposredno Naručitelju ili preporučenom poštanskom pošiljkom na naznačenu adresu Naručitelja do roka za dostavu ponude.

Ponude i dokumentacija koja je priložena uz ponude ne vraćaju se ponuditeljima.

**6.4. Datum, vrijeme i mjesto dostave ponuda**

Ponuda mora biti dostavljena najkasnije do **21.06.2021. u 16:00 sati.**

Za vrijeme zaprimanja ponude smatra se vrijeme na pečatu poštanskog ureda u slučaju dostave preporučenom poštanskom pošiljkom, odnosno potvrda vremena zaprimanja u slučaju neposredne dostave naručitelju, odnosno potvrda vremena zaprimanja e-maila.

Ponude koje pristignu nakon isteka roka za dostavu ponuda neće biti predmetom ocjene ponuda.

**6.5. Rok valjanosti ponude**

Rok valjanosti ponude je **najmanje 30 dana** počevši od dana isteka roka za dostavu ponuda. Naručitelj će odbiti ponudu čija je valjanost kraća od zahtijevane. Ako istekne rok valjanosti ponude, Naručitelj će tražiti njegovo produljenje i u tu svrhu dati primjereni rok Ponuditelju. Na zahtjev Naručitelja, Ponuditelj može produžiti rok valjanosti svoje ponude.

1. **VRSTA, SREDSTVO I UVJETI JAMSTVA**
	1. **Jamstvo za ozbiljnost ponude**

Ponuditelj je u ponudi obvezan dostaviti jamstvo za ozbiljnost ponude za slučaj ako:

* odustane od svoje ponude u roku njezine valjanosti,
* dostavi neistine podatke u svezi točke 4. Dokumentacije – obvezni razlozi isključenja,
* ne dostavi izvornike ili ovjerene preslike prilikom provjere ponuditelja, ukoliko su zatraženi,
* odbije potpisati ugovor o nabavi,

Jamstvo za ozbiljnost ponude mora biti u obliku **bjanko zadužnice** na kojoj je kao korisnik naznačen **TEHNOPLAST PROFILI d.o.o., Obrezina 80, 10410 Šćitarjevo,** u iznosu od minimalno 26.000 kn s rokom valjanosti jamstva jednakim ili dužim od roka valjanosti ponude **ili potvrdu o uplati beskamatnog depozita** u istom iznosu na žiro-račun Naručitelja uz naznačeni opis plaćanja „Novčani polog za ozbiljnost ponude“.

Jamstvo za ozbiljnost ponude u obliku bjanko zadužnice se dostavlja Naručitelju u izvorniku i čini sastavni dio ponudbene dokumentacije, odnosno u obliku potvrde o uplati depozita.

Naručitelj će vratiti ponuditeljima jamstvo za ozbiljnost ponude neposredno nakon završetka postupka nabave, a presliku jamstva pohraniti će uz ostalu dokumentaciju.

Naručitelj će odabranom Ponuditelju vratiti jamstvo za ozbiljnost ponude nakon potpisa Ugovora.

**8. CIJENA PONUDE**

Ponuditelji dostavlja ponudu s cijenom u kunama (HRK) ili EUR-ima.

Ponuditelj je dužan ponuditi, tj. upisati cijenu ponude bez PDV-a, PDV, te ukupnu cijenu ponude s PDV-om kako je to propisano u Prilogu I – PONUDBENI LIST; te jediničnu cijenu i ukupnu cijenu predmeta nabave bez PDV-a, kako je to propisano u Prilogu II – PONUDBENI TROŠKOVNIK.

Cijena ponude je nepromjenjiva za vrijeme trajanja ugovora i ne može se mijenjati ni po kojoj osnovi.

U slučaju dostave ponude s izraženom cijenom u EUR-ima preračun u HRK će biti izvršen po srednjem tečaju HNB-a na dan objave Poziva na dostavu ponuda.

**9. KRITERIJ ZA ODABIR PONUDE**

Kriterij za odabir ponude je ekonomski najpovoljnija ponuda na temelju slijedećih pondera:

1. cjenovni kriterij – 85%

2. ne-cjenovni kriterij– 15%

Cjenovni kriterij – cijena (C)

Bodovna vrijednost prema ovom kriteriju izračunava se prema sljedećoj formuli:

**𝐶 = 85 × 𝐶𝑚𝑖𝑛/𝐶𝑝**

gdje je:

C - bodovi po kriteriju cijene

Cp - cijena iz ponude ponuditelja koja se ocjenjuje

Cmin - najniža cijena od svih ponuđenih valjanih ponuda

Ekonomski najpovoljnija ponuda je ponuda s ukupno najvećom ocjenom, dobivenom iz zbroja svih kriterija, i to kako slijedi:

|  |  |  |  |
| --- | --- | --- | --- |
| **R.BR.** | **KRITERIJ** | **VREDNOVANJE** | **DOKAZ** |
| **1.** | **Cijena (B1)** | **85 bodova** | Ponuđena cijena bez PDV-a. |
| **OPIS:** Ponuda s najnižom cijenom dobit će maksimalan broj bodova. Ovisno o najnižoj cijeni ponude ostale ponude će se bodovati sukladno sljedećoj formuli: **B1 = (NPC/PC) × 85*****(****NPC – najniža ponuđena cijena: PC – ponuđena cijena)* |
| **2.** | **Trajanje jamstva za otklanjanje nedostataka u jamstvenom roku (B2)** | - 36 i više mjeseci – 5 bodova- 25 do 35 mjeseci – 2,5 boda,- 24 mjeseca – 0 bodova | Ponuditelj popunjava trajanje jamstva u za to predviđeno mjesto unutar tehničkih specifikacija . Ukoliko ponuditelj ne popuni traženo, smatrat će se da nudi jamstvo od 24 mjeseca i neće dobiti bodove po ovom kriteriju. |
| **OPIS:** Ponuditelj popunjava trajanje jamstva u za to predviđeno mjesto unutar tehničkih specifikacija.  |
| **3.** | **Brzina pozicioniranja po x i y osi (B3)** | * 21 - 29 m/min 1 bod
* 30 - 39 m/min 2 boda
* 40 - 49 m/min 3 boda
* 50 -59 m/min 4 boda
* 60 i više m/min 5 bodova
 | Ponuditelj popunjava Brzina pozicioniranja po x i y osi u za to predviđeno mjesto unutar tehničkih specifikacija. Ukoliko ponuditelj ne popuni traženo, smatrat će se da nudi Brzina pozicioniranja po x i y osi od 20 m/min i neće dobiti bodove po ovom kriteriju. |
| **OPIS:** Ponuditelj popunjava Brzinu pozicioniranja x i y osi u za to predviđeno mjesto unutar tehničkih specifikacija. |
| **4.** | **Maksimalni protok visokotlačne pumpe (B4)** | * 3,1 – 3,3 l/min 1 bod
* 3,4 – 3,5 l/min 2 boda
* 3,6 – 3,8 l/min 3 boda
* 3,9 – 4,0 l/min 4 boda
* 4,1 i više l/min 5 bodova
 | Ponuditelj popunjava maksimalni protok visokotlačne pumpe u za to predviđeno mjesto unutar tehničkih specifikacija.Ukoliko ponuditelj ne popuni traženo, smatrat će se da nudi maksimalni protok visokotlačne pumpe od 3 l/min i neće dobiti bodove po ovom kriteriju. |
| OPIS: Ponuditelj popunjava maksimalni protok visokotlačne pumpe u za to predviđeno mjesto unutar tehničkih specifikacija. |

**SVEUKUPNA I OCJENA NAJPOVOLJNIJE PONUDE**

Sveukupna ocjena ekonomski najpovoljnije ponude (E) je:

E = B1+B2+B3+B4

Ekonomski najpovoljnija ponuda je ponuda s najvećim zbrojem ocjena iz cjenovnog i ne-cjenovnog dijela.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

**10. ODLUKA O ODABIRU**

Postupak pregleda i ocjene ponuda obavit će Odbor za nabavu imenovan od strane Naručitelja. Prilikom pregleda i ocjene ponuda Odbor za nabavu provodi sljedeće aktivnosti:

- provjeru sukladnosti ponude s formalnim zahtjevima;

- procjenu postojanja obveznih razloga isključenja i ispunjenja uvjeta kvalifikacije;

- procjenu tehničke sukladnosti ponude;

- ocjenu ponuda na temelju kriterija za odabir.

Ako podaci ili dokumentacija koju trebao podnijeti Ponuditelj jesu ili se čine nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene ponuda zahtijevati od tih Ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana. Takvi zahtjevi i postupanje Naručitelja moraju biti u skladu s načelima jednakog tretmana i transparentnosti. Pojašnjenjem ili upotpunjavanjem se neće tražiti niti prihvatiti izmjene ponuda.

Odluku o odabiru donosi Odbor za nabavu imenovan od strane Naručitelja, u roku od najviše 30 kalendarskih dana od dana isteka roka za dostavu ponuda.

Naručitelj će nakon završenog postupka pregleda i ocjene ponuda bez odgode obavijestiti sve ponuditelje o Odluci o odabiru ili Odluci o poništenju. Temeljem Odluke o odabiru, naručitelj će potpisati Ugovor o nabavi s odabranim ponuditeljem.

Naručitelj može poništiti postupak nabave ako nije pristigla niti jedna valjana ponuda, ako je cijena najpovoljnije ponude veća od osiguranih sredstava za nabavu, ako se tijekom postupka utvrdi da je dokumentacija za nadmetanje manjkava te kao takva ne omogućava učinkovito sklapanje ugovora ili ako nastanu značajne nove okolnosti vezane uz projekt za koji se provodi nabava.

**11. UGOVOR**

Ugovor će biti zaključen u skladu sa ponudom i dostavljenom Dokumentacijom s ponuditeljem čija je ponuda odabrana kao najpovoljnija.

Period provedbe Ugovora započet će prvi dan od dana zadnjeg potpisa ugovornih strana.

**12. NAČIN PLAĆANJA**

Plaćanje se vršiti sukladno sklopljenom Ugovoru s odabranim Ponuditeljem na temelju računa koji sadrži sve zakonom propisane elemente.

U slučaju avansnih uplata, za osiguranje ukupnog iznosa avansnih uplata naručitelj će zahtijevati da isporučitelj dostavi bankovnu garanciju ili eventualno bjanko zadužnicu s osobnim jamstvom, minimalno na iznos avansne uplate, a koju je dužan dostaviti prije avansne uplate.

**13. ISPORUKA**

Ponuditelj će biti odgovoran za bilo koji rizik koji se veže uz izvršenu dobavu robe do prihvata robe na utvrđenom mjestu isporuke: TEHNOPLAST PROFILI d.o.o., 10410 Šćitarjevo, Obrezina 80.

Naručitelj će potpisati Zapisnik o prihvatu robe.

**14. UGOVORNE KAZNE**

Ako Izvršitelj ne izvrši poslove u ugovorenom roku, Naručitelj ima pravo naplatiti ugovornu kaznu zbog zakašnjenja u visini od 1‰ dnevno od Ugovorne cijene i to za svaki dan zakašnjenja, a maksimalno do 10% Ugovorne cijene.

Ako je šteta koju je Naručitelj pretrpio veća od iznosa ugovorne kazne, on ima pravo zahtijevati razliku do potpune naknade štete.

**15. ČUVANJE POSLOVNE TAJNE**

Izvršitelj se obvezuje čuvati kao poslovnu tajnu sve informacije sukladno potpisanoj Izjavi o čuvanju poslovne tajne.

**16. OSTALE ODREDBE**

16.1. DOKUMENTACIJE GOSPODARSKIH SUBJEKATA

Ako gospodarski subjekt označava određene podatke iz ponude poslovnom tajnom, obvezan je u ponudi navesti pravnu osnovu na temelju kojih su ti podaci tajni.

Gospodarski subjekt ne smiju označiti tajnim podatke o jediničnim cijenama, iznosima pojedine stavke te cijeni ponude.

16.2. SUDSKI SPOROVI

Bilo koje rješavanje sporova koje se tiče Ugovora, a ne može se drukčije riješiti, bit će podneseno pod nadležnost Trgovačkog suda u Zagrebu.

U slučaju bilo kakvih sporova službeni jezik biti će hrvatski.

**17. PRILOZI I OBRASCI**

1. Prilog I - PONUDBENI LIST
2. Prilog II - PONUDBENI TROŠKOVNIK
3. Prilog III - TEHNIČKE SPECIFIKACIJE
4. Prilog IV - IZJAVA PONUDITELJA
5. Jamstvo za ozbiljnost ponude,